text: PONT DE DESEMBRE | TOULOUSE, ALBI I CARCASSONA | Viatges Mestres
  PONT DE DESEMBRE | TOULOUSE, ALBI I CARCASSONA
  4 dies – Del 6 al 9 de Desembre 2018
  Hotel 3*** (dins a Toulouse)
  Pensió completa amb aigua i vi als menjars
  Autocar última línia
  Visita Toulouse amb guia local dia
  Visita Albi i Cordes sur Ciel amb guia local
  Visita a Carcassona amb guia local
  Entrades no detallades
  L'Agència es reserva el dret a alterar o modificar l'ordre del recorregut de qualsevol dels itineraris compresos en aquest circuit. Preu subjecte a mínim de grup.
  Al fer la reserva es cobrarà el 25%. El preu total del viatge haurà d'ésser totalment abonat 20 dies abans de la sortida. Preu subjecte a possibles variacions per increment de carburant, taxes, impostos…
  DIA 6.- TERMINALS – PUIGCERDÀ - TOULOUSE
  Sortida a primeres hores del matí de les nostres terminals en direcció a Puigcerdà. Dinar. A l'hora indicada, seguirem el nostre camí travessant el Midi-Pyrénées fins arribar a Toulouse, la "Ciutat Rosa" anomenada així pel color vermell de les totxanes dels seus edificis. Acomodació a l'hotel i tarda lliure per gaudir del seu Mercat de Nadal, situat a la Plaça del Capitoli, on ens podrem delectar amb els tradicionals dolços de Nadal, gaudir de les il·luminacions de la ciutat o poder fer compres en les diferents parades d'artesans, joiers, etc. Retorn a l'hotel, sopar i allotjament.
  DIA 7.- TOULOUSE
  Esmorzar a l'hotel. Al matí visita guiada de la ciutat, amb la que descobrirem els seus majestuosos carrers que compten amb més de 70 palauets de l'època dels mercaders del pastel, petita planta amb la que tenyien els teixits de color blau i amb que els mercaders de la zona es van enriquir fins finals del s. XVI. Descobrirem a peu el Capitole; la Basílica de Saint-Sernin, obra mestra del romànic; l'església dels Jacobins, casa mare dels dominics; el palauet de Bernuy, renaixentista, entre altres. Acabada la visita, temps lliure i dinar. A la tarda temps lliure per continuar gaudint de l'ambient nadalenc de la ciutat. Sopar i allotjament a l'hotel.
  DIA 8.- TOULOUSE – ALBI – CORDES SUR CIEL – TOULOUSE
  Esmorzar i sortida fins a Albi, emplaçada a la riba del riu Tarn, que ens ofereix un magnífic conjunt arquitectònic, Patrimoni de la Humanitat des de l'any 2010. Visita guiada de la ciutat, on destaquem la Catedral-Fortalessa de Santa Cecília, la més gran en totxana de França; El Palau Berbie, antic seu Episcopal i avui dia seu del Museu Toulouse Lautrec, els antics palauets i el Pont Vieux, un dels més antics de França. Dinar. A la tarda ens dirigirem a l'antiga bastida medieval Cordes Sur Ciel, situada dalt d'un turó, que ens descobrirà els seus bells edificis gòtics i els seus carrers medievals protegits per quatre muralles concèntriques. Visita i temps lliure. Retorn a l'hotel, sopar i allotjament.
  DIA 9.- TOULOUSE - CARCASONNE - TERMINALS
  Esmorzar a l'hotel. Emprendrem camí de retorn fent una parada a Carcassonne, ciutat emmurallada declarada Patrimoni de la Humanitat el 1997, amb 52 torres i més de 3 km de muralla, on farem una interessant visita guiada. Continuació del viatge fins a Figueres, on dinarem. A la tarda, reprendrem el viatge fins a les nostres terminals.